O mașină cu numere de România a provocat o alertă teroristă, vineri, în centrul Londrei.

Autoritățile s-au temut de un atentat, așa că au închis străzile din jurul locului unde autovehiculul a fost parcat neregulamentar, au evacuat sute de oameni din clădirile aflate în jur și desigur, au chemat geniștii.

Aceștia au efectuat o detonare controlată și au stabilit că în mașină nu se află nimic suspect.

În cele din urmă, la fața locului și-a făcut apariția și proprietarul, care le-a spus oamenilor legii că așa a făcut pană și, cum nu a putut să o repare, a trebuit să lase mașina acolo.

Polițist: Noi nu ne jucăm cu siguranța publică, așa că am evacuat toată zona, 20 de clădiri. Acea clădire, acea clădire, aceea, aceea, aceea, toată lumea a fost evacuată, nu a mai rămas nimeni. Robotul a venit și a efectuat o detonare controlată.

Român: Nu am ucis pe nimeni.

Polițist: Asta se întâmplă când lași pe trotuar, lângă stația de metou, pe unde trec sute de oameni, o mașină din care atârnă fire. Nu ați lăsat un bilet în care să spuneți că s-a stricat, nimic!

Român: Și ce să facem acum? Mie cine îmi plătește?